องค์การบริหารส่วนตำบลแหลม
9

               

 รายงานการประชุมสภาองค์การบริหารส่วนตำบลแหลม
สมัยสามัญ สมัยที่ 4 ครั้งที่ 1/๒๕65
เมื่อวันที่  14 พฤศจิกายน พ.ศ. ๒๕65
ณ ห้องประชุมสภาองค์การบริหารส่วนตำบลแหลม
ผู้มาประชุม

	ลำดับที่
	ชื่อ - สกุล
	ตำแหน่ง
	ลายมือชื่อ

	1
	นายชีพ         ศรีสวัสดิ์
	สมาชิก อบต. ม.1
	ชีพ         ศรีสวัสดิ์

	2
	นายสมยศ      ชูเมือง
	สมาชิก อบต. ม.2
	สมยศ      ชูเมือง

	3
	นายวัชรินทร์   มนต์แก้ว
	สมาชิก อบต. ม.3
	วัชรินทร์    มนต์แก้ว

	4
	นายบรรยัด     แก้วมี
	ประธานสภาฯ
	บรรยัด     แก้วมี

	5
	นายเทียนชัย   หนูยิ้มซ้าย
	สมาชิก อบต. ม.5
	ลาป่วย

	6
	นายประสิทธิ์   กาลวงค์
	สมาชิก อบต. ม.6
	ลาป่วย

	7
	นายประเคียง   หนูพันธ์
	สมาชิก อบต. ม.7
	ประเคียง   หนูพันธ์

	8
	นายเจริญ       แย้มเกิด
	สมาชิก อบต. ม.8
	เจริญ       แย้มเกิด

	9
	นายสมศักดิ์     เพชรคงทอง
	รองประธานสภาฯ
	สมศักดิ์     เพชรคงทอง

	10
	ว่าที่ ร.ต.อัษฎา  จันทร์คง
	สมาชิก อบต. ม.10
	อัษฎา       จันทร์คง
















ผู้ขาดประชุม

	ลำดับที่
	ชื่อ  -  สกุล
	ตำแหน่ง
	หมายเหตุ

	1
	-
	-
	

	
	
	
	


   /ผู้เข้าร่วมประชุม  .............



ผู้เข้าร่วมประชุม

	ลำดับที่
	ชื่อ  -  สกุล
	ตำแหน่ง
	ลายมือชื่อ

	1
	นายเสทือน     ถาวรนุรักษ์
	นายก อบต.แหลม
	เสทือน        ถาวรนุรักษ์

	2
	นายจรัล       แนมไสย
	รองนายก อบต.แหลม
	จรัล           แนมไสย

	3
	นายจินดา    คงตุก
	รองนายก อบต.แหลม
	จินดา        คงตุก

	4
	นายเริงชัย     ณะแก้ว
	เลขานุการนายก อบต.แหลม
	เริงชัย        ณะแก้ว

	5
	นายปรเมศวร์  ชุมทอง
	ปลัด อบต.( เลขานุการสภาฯ )
	ปรเมศวร์     ชุมทอง

	6
	นางสาวกุลยดา  ไชยศรีมาลย์
	นักวิเคราะห์นโยบายและและแผน
	กุลยดา      ไชยศรีมาลย์

	7
	สิบเอกนิกร    เกื้อมา
	เจ้าพนักงานธุรการ
	นิกร        เกื้อมา

	
	
	
	


			เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม ได้เชิญประธานสภาฯ จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม
เริ่มประชุมเวลา ๑๐.๐๐  น
ประธานสภาฯ	(นายบรรยัด  แก้วมี) สวัสดีท่านสมาชิกสภาฯ ทุกท่าน ท่านคณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 4  ครั้งที่ 1/๒๕65      ต่อไปผมจะเริ่มประชุมตามระเบียบวาระการประชุม

ระเบียบวาระที่  ๑	เรื่องที่ประธานสภาฯ แจ้งให้ที่ประชุมทราบ
ประธานสภาฯ		(นายบรรยัด  แก้วมี) เรื่องที่ประธานฯ แจ้งให้ที่ประชุมทราบเกี่ยวกับถนนชำรุดเป็นหลุมบ่อ			หลายสายในพื้นที่ตำบลแหลม อยากให้ทางกองช่างฯ เข้าดำเนินการสำรวจและซ่อมแซม			ถนนที่ชำรุดเพื่อลดอุบัติเหตุทางถนน และเพื่อประชาชนได้เดินทางได้สะดวกปลอดภัยมาก			ยิ่งขึ้น
ระเบียบวาระที่  ๒	เรื่องรับรองรายงานการประชุมครั้งที่แล้ว
		        2.1 รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 3 			    ครั้งที่ 2/2565   	
ประธานสภาฯ	(นายบรรยัด  แก้วมี) ต่อไปเป็นการรับรองรายงานการประชุมสภาฯ สมัยสามัญ สมัยที่ 3 ครั้งที่ 2/2565 ซึ่งรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสมัยสามัญ สมัยที่ 3 ครั้งที่ 2/2565 ให้ยกมือขอแก้ไขได้ครับ
มติที่ประชุมฯ	-ไม่มี-
ประธานสภาฯ	(นายบรรยัด  แก้วมี) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 3 ครั้งที่ 2/2565
มติที่ประชุมฯ	-มีมติรับรอง 7 เสียง
	ไม่รับรอง  - เสียง
	งดออกเสียง  1 เสียง

ระเบียบวาระที่  ๓	เรื่องเสนอเพื่อพิจารณา

	          -ไม่มี-

ระเบียบวาระที่  4	เรื่องแจ้งเพื่อทราบ
	4.1 เรื่องการติดตามแผนพัฒนาท้องถิ่น (พ.ศ.2561 – 2565 ) ประจำปี พ.ศ.2565
ประธานสภาฯ	 (นายบรรยัด  แก้วมี) ต่อไปในระเบียบวาระที่ ๔ เรื่องเพื่อทราบ ข้อ  ๔.๑ รายงาน    ติดตามแผนและประเมินผลแผนพัฒนาท้องถิ่น (พ.ศ.2561 – 2565) ขอให้ทางนายกฯ เชิญ เสนอครับ
นายเสทือน  ถาวรนุรักษ์    	(นายก อบต.แหลม) เรียนท่านประธานสภาฯ ที่เคารพ ท่านสมาชิกฯ และผู้เข้าร่วมประชุมทุกท่าน กระผมขอเสนอระเบียบวาระที่ ๔ เรื่องเพื่อทราบ ข้อ  ๔.๑ รายงานติดตามแผน และประเมินผลแผนพัฒนาท้องถิ่น (พ.ศ.2561 – 2565) ประจำปีงบประมาณ 2565 ด้วยระเบียกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่ แก้ไขเพิ่มเติม (ฉบับที่ 3) พ.ศ.2561 ข้อ 13 ให้ยกเลิกความใน (5) ของข้อ 30 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 และให้ใช้ความต่อไปนี้แทน “(5)  ผู้บริหารท้องถิ่นเสนอผลการติดตามและประเมินผลต่อ สภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้อง ปิดประกาศไว้เป็นไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี” ดังนั้น เพื่อการปฏิบัติให้เป็นไปตามเจตนารมณ์ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม (ฉบับที่ 3)  2561 ข้อ 13 โดยให้คณะกรรมการติดตามและประเมินผลแผนพัฒนาดำเนินการติดตามและประเมินผลแผนพัฒนา และรายงานผลและเสนอความเห็นซึ่งได้จากการติดตาม และประเมินผลแผนพัฒนาต่อผู้บริหารท้องถิ่น  เพื่อเสนอต่อสภาท้องถิ่นคณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคม ของทุกปีเพื่อประโยชน์ของประชาชนโดยส่วนรวมและเพื่อให้การบริหารงานขององค์กรปกครองส่วนท้องถิ่นสอดคล้องกับแนวนโยบายของรัฐบาล  กระทรวงมหาดไทยคณะกรรมการติดตามและประเมินผลแผนพัฒนาองค์การบริหารส่วนตำบลแหลม ได้ติดตามและประเมินผลแผนพัฒนาท้องถิ่น (พ.ศ. 2561– 2565) ประจำปีงบประมาณ 2565 เพื่อประโยชน์ของประชาชนโดยส่วนรวม และ เพื่อให้การดำเนินงานขององค์การบริหารส่วนตำบลแหลม สอดคล้องกับแนวนโยบายของรัฐบาล  ระเบียบกระทรวงมหาดไทย  เพื่อตอบสนองความต้องการของประชาชน  และส่งเสริมการมีส่วนร่วมของประชาชนในการพัฒนาท้องถิ่น  ของตนเองจึงเห็นควรดำเนินการตามระเบียบกระทรวงมหาดไทยว่าด้วยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม (ฉบับที่ 3) พ.ศ.2561 ข้อ 13 ดังมีรายละเอียดรายงานติดตามแผนและประเมินผลแผนพัฒนาท้องถิ่น 	(พ.ศ.2561 – 2565) ประจำปี พ.ศ.2565 ตามเอกสารที่ได้แจ้งไปแล้วนั้น จึงเรียน มาเพื่อให้ที่ประชุมสภาฯ ได้รับทราบรายละเอียดดังกล่าวต่อไป ครับ ขอบคุณครับ

ที่ประชุมฯ			 -รับทราบ-

4.๒ รายงานแผนการดำเนินงานประจำปีงบประมาณ พ.ศ. ๒๕๖6
ประธานสภาฯ 	(นายบรรยัด  แก้วมี) ต่อไปในระเบียบวาระที่ ๔ เรื่องเพื่อทราบ ข้อ  4.2 รายงาน	แผนการดำเนินงานประจำปีงบประมาณ พ.ศ.2566 ขอให้ทางนายกฯ เชิญเสนอ	ครับ

นายเสทือน  ถาวรนุรักษ์   	 (นายก อบต.แหลม) เรียนท่านประธานสภาฯ ที่เคารพ ท่านสมาชิกฯ และ                           ผู้เข้าร่วมประชุมทุกท่าน กระผม  ขอเสนอระเบียบวาระที่ ๔ เรื่องเพื่อทราบ ข้อ 4.2 รายงานแผนการดำเนินงานประจำปีงบประมาณ พ.ศ.2566 ด้วย องค์การบริหารส่วนตำบลแหลม ได้จัดทำร่างแผนการดำเนินงานประจำปี  พ.ศ. 2566 เพื่อให้เป็นไปตามระเบียบกระทรวงมหาดไทย ว่าด้วยการจัดทำ แผนพัฒนาขององค์กรปกครองส่วนท้องถิ่น พ.ศ.2548 ข้อ 26 และ ข้อ 27 กำหนดให้องค์การบริหารส่วนตำบลจัดทำแผนการดำเนินงานเพื่อเป็นเครื่องมือสำคัญในการบริหารงานของผู้บริหารองค์การบริหารส่วนตำบล เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงาน และการประเมินผล ทำให้แนวทางในการดำเนินงานในปีงบประมาณมีความชัดเจนในการปฏิบัติมากขึ้น การติดตามประเมินผล  ณ สิ้นปีมีความสะดวกมากขึ้นแผนการดำเนินงานเป็นเอกสารที่รวบรวมแผนงานโครงการกิจกรรมที่ดำเนินการจริงทั้งหมดในเขตพื้นที่องค์กรปกครองส่วนท้องถิ่นในแต่ละปีงบประมาณเพื่อให้ทราบกิจกรรมพัฒนาในพื้นที่ดำเนินการเพื่อจะได้กำหนดห้วงดำเนินการไม่ว่าจะเป็นโครงการงานวันเด็ก งานวันลอยกระทง การดำเนินโครงการการจัดซื้อจัดจ้างว่าจะดำเนินการห้วงเวลาไหน ดำเนินการช่วงเดือนไหนอยากให้พิจาณาดูคู่กับข้อบัญญัติเพื่อเป็นคู่มือในการดำเนินงานทั้งนี้ องค์การบริหารส่วนตำบลแหลม  จึงขอยื่นรายงานการจัดทำร่างแผนดำเนินงาน ประจำปี พ.ศ.2566 ต่อสภาองค์การบริหารส่วนตำบลแหลมเพื่อทราบต่อไปครับ  ขอบคุณครับ

ที่ประชุมฯ			   -รับทราบ-








ระเบียบวาระที่  ๕	เรื่องอื่นๆ

ประธานสภาฯ	 (นายบรรยัด  แก้วมี) ขอเรียนเชิญท่านสมาชิกฯ  มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายนายสมศักดิ์  เพชรคงทอง ส.อบต. หมู่ที่ 9 ) กราบเรียนท่านประธานสภาฯ ที่เคารพ ท่านสมาชิกฯ ผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เรื่องถนนชำรุดในพื้นที่อยากให้ทางกองช่างเข้าดำเนินการสำรวจพื้นที่เพื่อซ่อมแซมถนนช่วยเหลือประชาชนต่อไปครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายสมศักดิ์  เพชรคงทอง ส.อบต. หมู่ที่ 9 มากครับที่ได้เสนอแนะเพื่อหาแนวทางในการดำเนินการแก้ไขปัญหาในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายประเคียง  หนูพันธ์ ส.อบต. หมู่ที่ 7 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เกี่ยวกับคลองบ้านท่าเตียน หมู่ที่ 7 ยังไม่ดำเนินการขุดลอกหากน้ำท่วมน้ำจะไม่ไหลระบายน้ำไม่ได้เนื่องจากวัชพืชขึ้นเต็มลำคลอง อยากให้มีการขุดลอกเพื่อแก้ไขปัญหาอุทกภัยครับ สำหรับเรื่องการดำเนินการโครงการเศรษฐกิจพอเพียง เช่น การทำฟาร์มตัวอย่าง หรือจะประสานหน่วยงานเกษตรอำเภอเข้ามาดำเนินการช่วยเหลือ เพื่อสร้างต้นแบบเศรษฐกิจพอเพียงด้วยครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายประเคียง หนูพันธ์ ส.อบต. หมู่ที่ 7 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ
ที่ประชุม	(ว่าที่ ร.ต.อัษฎา  จันทร์คง ส.อบต. หมู่ที่ 10 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขณะนี้ถนนในพื้นที่หมู่ที่ 10 สายทางเข้าบ้านควนโถ๊ะชำรุดเป็นหลุมบ่อขนาดใหญ่มีความประสงค์ให้ทางกองช่างเข้าดำเนินการสำรวจเพื่อทำการซ่อมแซมด้วยครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณว่าที่ ร.ต.อัษฎา  จันทร์คง ส.อบต. หมู่ที่ 10 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายชีพ  ศรีสวัสดิ์ ส.อบต. หมู่ที่ 1 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขณะนี้ถนนในพื้นที่หมู่ที่ 1 ชำรุดเป็นหลุมบ่อหลายสายอยากให้ทางกองช่างเข้าดำเนินการสำรวจเพื่อทำการซ่อมแซมด้วยครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายชีพ  ศรีสวัสดิ์ ส.อบต. หมู่ที่ 1 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป   มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ
ที่ประชุม	(นายเจริญ  แย้มเกิด ส.อบต. หมู่ที่ 8 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เกี่ยวกับซ่อมแซมถนนชำรุดในพื้นที่ หมู่ที่ 8 อยากให้ทางกองช่างเข้าสำรวจ และดำเนินการช่วยเหลือประชาชนในโอกาสต่อไปครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายเจริญ  แย้มเกิด ส.อบต. หมู่ที่ 8 มากครับที่ได้แจ้งปัญหาที่เกิดขึ้นภายในพื้นที่เพื่อร่วมกันในการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุมฯ	-ไม่มี-

ประธานสภาฯ	(นายบรรยัด  แก้วมี) เมื่อไม่มีท่านสมาชิกท่านใดมีข้อเสนอปรึกษาหารือในเรื่องใดต่อไป        ขอเรียนเชิญ ปลัดองค์การบริหารส่วนตำบลแหลมกล่าวชี้แจง เชิญครับ

ปลัดฯ	(นายปรเมศวร์  ชุมทอง) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายปรเมศวร์ ชุมทอง ขออนุญาตชี้แจงและทำความเข้าใจในเรื่องการใช้วัสดุเพื่อซ่อมแซมถนนที่เป็นหลุมบ่อหรือถนนที่ชำรุดเสียหายเพื่อแก้ไขความร้อนของประชาชนในพื้นที่ตำบลแหลม ซึ่งกระผมได้รับการนำเสนอและรายงานจากผู้อำนวยการกองช่าง และเจ้าหน้าที่ ที่เกี่ยวข้อง จากการใช้วัสดุหินบางชนิด ซึ่งไม่มีมาตรฐานราคากลางกำหนดไว้ จึงไม่สามารถดำเนินการเบิกจ่ายงบประมาณได้แต่วัสดุหินบางชนิดสามารถดำเนินการแก้ไขปัญหาเฉพาะหน้าให้กับประชาชนได้ กระผมจึงขออนุญาตให้สภาฯ แห่งนี้ พิจารณาให้ใช้วัสดุดังกล่าว ด้วยความละเอียดรอบคอบ เพื่อประโยชน์สูงสุดของประชาชนตำบลแหลม และดำเนินการถูกต้องตามระเบียบครับ ขอบคุณครับ

ประธานสภาฯ	(นายบรรยัด  แก้วมี) ขอมติที่ประชุมสภาฯ ให้ใช้วัสดุหินบางชนิดที่สามารถแก้ไขปัญหาให้กับประชาชนด้วยครับ 
ที่ประชุมฯ	-รับทราบ และมีมติเป็นเอกฉันท์ ให้ใช้วัสดุที่สามารถแก้ไขปัญหาเฉพาะหน้าไปพรางก่อนและให้สามารถดำเนินการโดยใช้วัสดุหินดังกล่าว ต่อไปได้

ประธานสภาฯ	(นายบรรยัด  แก้วมี) มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เพิ่มเติมเชิญเสนอได้ครับ

ที่ประชุมฯ	-ไม่มี-

ประธานสภาฯ	(นายบรรยัด  แก้วมี) เมื่อไม่มีท่านสมาชิกท่านใดมีข้อเสนอปรึกษาหารือในเรื่องใดต่อไป        ขอเรียนเชิญ นายกองค์การบริหารส่วนตำบลแหลมได้ตอบข้อซักถามและกล่าวสรุป       เชิญครับ

นายกฯ	(นายเสทือน  ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายเสทือน  ถาวรนุรักษ์ ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 4 ครั้งที่ 1/2565 สำหรับกิจกรรมลอยกระทงที่ผ่านมาก็ต้องขอบคุณท่านสมาชิกฯ ทุกท่าน ในความร่วมมือดำเนินการกิจกรรมดังกล่าวจนสำเร็จลุล่วงไปด้วยดีและเป็นการคืนความสุขให้กับประชาชน สำหรับช่วงนี้ก็เป็นในห้วงของฤดูฝนซึ่งจะต้องเตรียมความพร้อมดำเนินการเผชิญเหตุหากเกิดอุทกภัยเกิดขึ้นที่ผ่านมาได้ดำเนินการซ่อมแซมถนนไปจำนวนหลายเส้นทางในพื้นที่ตำบลแหลมเนื่องด้วยในพื้นที่ตำบลแหลมเป็นพื้นที่เศรษฐกิจซึ่งมีผลผลิตทางการเกษตรเป็นจำนวนมากจึงมีความจำเป็นดำเนินการซ่อมแซมถนนที่เกิดการชำรุดจำนวนมาก สำหรับในด้านไฟฟ้าสาธารณบางหมู่บ้านยังมีน้อย โดยต่อไปจะให้นายช่างไฟฟ้าดำเนินการวัดระยะเพื่อดำเนินการต่อไปครับ ขอบคุณมากครับ

ประธานสภาฯ	(นายบรรยัด  แก้วมี) ขอขอบคุณท่านนายกฯ มากครับ ต่อไปขอเชิญนายจินดา  คงตุก รองนายกฯ ได้เสนอเพิ่มเติมเชิญครับ

รองนายกฯ	(นายจินดา  คงตุก) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายจินดา คงตุก ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 4 ครั้งที่ 1/2565 ขอแจ้งประชาสัมพันธ์การขอใบอนุญาตขายสุรา ยาเส้นยาสูบ และไพ่ประจำปี 2566 สรรพสามิตปากพนังรับลงทะเบียน ณ ที่ทำการองค์การบริหารส่วนตำบลแหลม ในวันที่ 21 พ.ย.2565 เวลา13.30 - 14.30 น. ขอความอนุเคราะห์แจ้งประชาชนในพื้นที่ทราบด้วยครับ สำหรับการ
	ซ่อมแซมถนนทางคณะผู้บริหารได้ดูแลเรื่องนี้ โดยจะหาวิธีดำเนินการซ่อมแซมซึ่งในบางหมู่บ้านได้ดำเนินการซ่อมแซมไปบ้างแล้ว โดยจะดำเนินซ่อมแซมในส่วนของถนนชำรุดจำนวนมากก่อน และขอขอบคุณท่านสมาชิกฯ ทุกท่านที่ได้ให้ความร่วมมือสำหรับกิจกรรมงานวันลอยกระทงครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายจินดา  คงตุก รองนายกฯ มากครับ ต่อไปขอเชิญ   นายจรัล  แนมไสย รองนายกฯ  ขอเชิญได้เสนอเพิ่มเติมเชิญครับ

รองนายกฯ	(นายจรัล  แนมไสย) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายจรัล  แนมไสย ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 4 ครั้งที่ 1/2565 สำหรับเรื่องร้องทุกข์เกี่ยวกับถนนชำรุดเป็นหลุมบ่อ ซึ่งมีเป็นจำนวนมาก หากถนนชำรุดเป็นหลุมขนาดใหญ่อย่าง เช่น พื้นที่หมู่ที่ 10  เห็นควรช่วยเหลือเป็นการด่วนเพื่อช่วยเหลือประชาชนได้ใช้ประโยชน์ ต่อไปครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายจรัล  แนมไสย รองนายกฯ มากครับ ต่อไปมีสมาชิกท่านใด จะปรึกษาหารือในเรื่องใด ขอเชิญได้เสนอเพิ่มเติมเชิญครับ

ที่ประชุม	(ไม่มีสมาชิกท่านใดอภิปราย)
ประธานสภาฯ	(นายบรรยัด  แก้วมี) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.                             

                                                       
		             		ลงชื่อ           ปรเมศวร์  ชุมทอง    ผู้บันทึกรายงานการประชุม
                                                                          ( นายปรเมศวร์  ชุมทอง)                                                                                                                                                     
                                                            	เลขานุการสภาองค์การบริหารส่วนตำบลแหลม    

     		                  
                                                               ลงชื่อ            บรรยัด   แก้วมี      ผู้ตรวจรายงานการประชุม
                                                                           ( นายบรรยัด   แก้วมี )
                                                               ประธานสภาองค์การบริหารส่วนตำบลแหลม


                                                                                                                                                                                 
ลงชื่อ                   เทียนชัย  หนูยิ้มซ้าย      ประธานกรรมการตรวจรายงานการประชุม
                   ( นายเทียนชัย หนูยิ้มซ้าย )
 สมาชิกสภาองค์การบริหารส่วนตำบลแหลม หมู่ที่ 5

   ลงชื่อ                   ประเคียง  หนูพันธ์       กรรมการตรวจรายงานการประชุม
                      ( นายประคียง   หนูพันธ์ )
สมาชิกสภาองค์การบริหารส่วนตำบลแหลม หมู่ที่ 7

   ลงชื่อ            ว่าที่ ร.ต.อัษฏา  จันทร์คง  เลขานุการกรรมการตรวจรายงานการประชุม
                              ( อัษฏา  จันทร์คง )
สมาชิกสภาองค์การบริหารส่วนตำบลแหลม หมู่ที่ 10	

